เรื่องร้องเรียน: เสียงดังรบกวนจากเครื่องจักรในโรงงานที่อยู่ติดกับที่ทำการนำจ่ายไปรษณีย์ ในซอยบางบอน1 ซอย 12  คาดว่าน่าจะเป็นการตัดเหล็กหรือตัดไม้ด้วยเครื่องจักรขนาดใหญ่ เพราะส่งเสียงตลอดทั้งวัน เป็นอันตรายต่อสุขภาพผู้คนและเด็กในชุมชุนที่อาศัยบริเวณใกล้เคียงและบ้านเรือนในแนวริมคลอง   รบกวนเจ้าหน้าที่โปรดช่วยตรวจสอบและควบคุมเรื่องระดับเสียงให้ลดลง บังคับให้ติดตั้งวัสดุดูดซับเสียง
การดำเนินการของเจ้าหน้าที่: เมื่อวันที่ 25 ตุลาคม 2566 เวลา 11.30 น. เจ้าหน้าที่ฝ่ายสิ่งแวดล้อมและสุขาภิบาล  ได้ดำเนินการตจวจสอบ  อาคารเลขที่ 40/1  ซอยบางบอน 1 แยก 12 แขวงคลองบางพราน เขตบางบอน กทม. ขณะตรวจสอบพบว่ามีเครื่องจักร 2 เครื่อง เมื่อสอบถามผู้อยู่ในอาคาร ความว่า รับจ้างตัดแผ่นไม้อัดใช้ประกอบประตูห้องน้ำตามแบบที่มีการสั่งทำ ซึ่งเวลาการตัดไม่อัดเป็นช่วงเวลา 09.00-10.00 น. สัปดาห์ละ 2 วัน ในเบื้องต้นเจ้าพนักงานได้ออกแบบตรวจคำแนะนำของเจ้าพนักงาน (แบบ นส.1) ตาม พรบ. การสาธารณสุข พ.ศ. 2535 และที่แก้ไขเพิ่มเติม ให้หามาตรการป้องกันเสียงของการตัดไม้อัด โดยให้ดำเนินการแก้ไขภายใน 7 วันนับตั้งแต่ได้รับหนังสือฉบับนี้ เจ้าหน้าที่จะดำเนินการติดตามตรวจสอบต่อไป  ทั้งนี้ หากผู้ร้องเรียนได้รับความเดือดร้อนเช่นเดิม ขอให้ผู้ร้องแจ้งชื่อพร้อมหมายเลขโทรศัพท์ที่ติดต่อกลับได้ หรือติดต่อที่ฝ่ายสิ่งแวดล้อมและสุขาภิบาล สำนักงานเขตบางบอน ที่ 024503272 เพื่อจะได้หาแนวทางในการแก้ไขปัญหาเหตุเดือดร้อนรำคาญต่อไป
ความเห็นของผู้แจ้ง: ขอบคุณอย่างมากเลยค่ะที่เจ้าหน้าที่เข้ามาตรวจสอบและเตือนโรงงานให้ ฝากเจ้าหน้าที่ติดตามการแก้ไขของโรงงานให้ทีนะคะ เพราะข้อมูลที่โรงงานแจ้งน่าจะบิดเบือน โรงงานไม่ได้ตัดงานแค่วันละหนึ่งชั่วโมง/ สัปดาห์ละสองวันตามที่แจ้งเจ้าหน้าที่ ที่ผ่านมาโรงงานตัดเกือบทั้งวัน ทั้งเช้าบ่ายและตัดเกือบทุกวัน ยกเว้นวันอาทิตย์ค่ะ ส่งเสียงดังแหลมก้องบาดหูมาก จึงได้ร้องเรียนไป
พื้นที่: แขวงคลองบางพราน เขตบางบอน กรุงเทพมหานคร